Használati útmutató

Kedves Vásárló! Köszönjük, hogy a top5.hu által forgalmazott **Concox GT03B** típusszámú nyomkövető egységre esett a választása!

**Kérjük, hogy az első üzembe helyezést megelőzően figyelmesen olvassa el az alábbiakban leírtakat!**

A leírásban feltüntetett műszaki adatok /és egyes funkciók/ alkalmanként eltérhetnek a leírtaktól.

**A készülék első üzembe helyezését megelőzően győződjön meg arról, hogy az ön által választott SIM kártya beállításai megegyeznek-e az alábbiakban felsoroltakkal:**

* a kártya hívószámkijelzése aktív
* a PIN-kód kérés ki van-e kapcsolva
* a hívásátirányítás, és a hangposta ki van-e kapcsolva
* az SMS-t TXT formátum /alapesetben az/
* feltöltő kártyás használat esetén győződjön meg arról, hogy elegendő egyenleg áll-e a rendelkezésére
* illetve online követés esetén a megfelelő GPRS adatforgalmi keret a rendelkezésére áll

**A doboz tartalma:**

-1db **Concox GT03B** típusú készülék

-1db Akkumulátor 1000 mAh / 3.7V lithium-ion ( Nokia BL-5C kompatibilis)

-1db Hálózati töltő

-1db Használati útmutató

A készüléket a megfelelő, üzembiztos működés érdekében az időjárás viszontagságaitól védett (zárt, száraz) helyre kell rögzíteni/tartani. A nyomkövető beépített GPS-, és GSM antennával rendelkezik, ezt kérjük vegye figyelembe a használat során. Amennyiben gépjárműben használja, célszerű a szélvédő alatt elhelyezkedő területre (nem fémburkolat alá) vízszintesen, a vételi oldallal felfelé elhelyezni. A fémgőzölt-hővédő üvegezéssel ellátott szélvédők nagyban ronthatják a GPS jelek vételi körülményeit, ezáltal a pozicionálás pontosságát.

3.MiniUSB csatlakozó

2.Parkolás/élesítés kapcsoló

1.Be/Kikapcsoló gomb



6. SOS gomb/Töltésvisszajelző LED (piros)

7. GSM működésjelző LED (zöld)

5. GPS működésjelző LED (kék)

4.Mikrofon

|  |  |  |
| --- | --- | --- |
| 1 | Be/Ki kapcsoló gomb | * be-, illetve kikapcsolja a készüléket |
| 2 | Parkolás/élesítés kapcsoló | * Élesíti/hatástalanítja a készüléket |
| 3 | Mini USB csatlakozó | * ezen keresztül tölthető az akkumulátor |
| 4 | Mikrofon | * a monitorozáshoz / belehallgatáshoz / |
| 5 | GPS/Akkumulátor működésjelző LED (kék) | * 0,1mp-ként villog: GPS jelkeresés * 0.1mp-t világít 2 mp-ként: van GPS vétel * folyamatosan világít: alvó állapot GPS sleep |
| 6 | SOS gomb/Töltésvisszajelző LED (piros) | * 3mp-ig nyomva tartva (a rezgést követően) a beállított telefonszámokra SMS-t küld, majd hívást kezdeményez a megadott sorrendben. * 0.1mp-ként villan: alacsony akkumulátor feszültség * 2mp-t világít, lassan villog: feltöltött állapot * 0.1mp-t világít 2 mp-ként: normál állapot * folyamatosan világít: töltés alatt |
| 7 | GSM működésjelző LED (zöld) | * 0.1mp-t világít 1mp-ként: van GSM kapcsolat * 0.1mp-t világít 2mp-ként: van GPRS kapcsolat * folyamatosan világít: hívás folyamatban * nem világít: nincs GSM kapcsolat, vagy SIM hiba |

**A készülék üzembe helyezése:**

A készülék első üzembe helyezését megelőzően távolítsa el a készülék hátlapját, és helyezze be a SIM-kártyát, és az akkumulátort a helyére. Majd töltse fel az akkumulátort / 4-6 óra / a hálózati töltő segítségével. A bekapcsolást követően a működésjelző LED-ek jelzik a készülék státuszát a táblázatban leírtaknak megfelelően. Amennyiben nem érkezik üzenet a készüléknek, és/vagy nem történik gombnyomás a működésjelző LED-ek 2 perc után kikapcsolnak.

Ahhoz, hogy a készülék által nyújtott szolgáltatásokat igénybe tudja venni, nagyon fontos a megfelelő paraméterezés.

A gyártás során az alapvető internet/GPRS beállításokat tárolták a készülékben. Amennyiben a kommunikációs (SIM) kártya megfelel a fent leírtaknak, akkor szinte azonnal elérhető az online követés. Mindössze az APN beállítást kell a készüléknek elküldeni a nyomkövetéshez.

Az APN beállításához küldje az: **APN,APNnév#**  üzenetet a készüléknek ( pl: APN,NET# ebben az esetben a NET a szolgáltató által megadott APN ). A készülék ”**OK**” válaszüzenetet küld amennyiben a beállítás sikeres volt.

**Pánik jelzést** abban az esetben küld a készülék, ha a pánik gombot 3mp-ig (rezgéssel jelzi) folyamatosan nyomva tartjuk. Ekkor a készülék a beállított telefonszámokra üzenetet küld (a navigáció státuszától függően) a pontos, vagy az utoljára elnaplózott pozícióval. Amennyiben nincs megfelelő navigációs adat, akkor segélyhívást kezdeményez a megadott számokra (maximum 3 alkalommal), amíg nem fogadják a hívást.

Az értesítési telefonszámok *megadásához* küldje az: **SOS,A,1szám,2szám,3szám,4szám#** üzenetet, ( pl: SOS,A,+36601000000,+36602000000# ) maximálisan négy értesítési telefonszám adható meg.

Az értesítési telefonszámok *törléséhez* küldje az: **SOS,D,1,2,3,4#** üzenetet a készüléknek. Ebben az esetben az összes kiválasztott (mind a négy) értesítési telefonszám törlésre kerül. Amennyiben egy konkrét számot szeretne törölni, akkor küldje az: **SOS,D,szám#** üzenetet (pl:SOS,D,+36601000000# )

**Élesítés/hatástalanítás** háromféle képen tudunk kezdeményezni.

1. A Parkolás/élesítés (PK) kapcsoló ON (élesítés), vagy OFF (hatástalanítás) állásba helyezésével.
2. A készülék hívásával. Amennyiben az értesítési számok valamelyikéről (a kicsöngéstől számított) 10 másodpercig hívjuk a bekapcsolt készülékbe helyezett SIM kártyát, akkor élesedik a rendszer. A hatástalanításhoz az előbb leírt módon kell újra eljárni.
3. A készüléknek küldött SMS segítségével. Élesítéshez küldje a **111**, hatástalanításhoz pedig a **000** üzenetet a készüléknek.

A sikeres élesítést követően a működésjelző LED-ek egymás után villannak fel, és 3 perc múlva élesedik a rendszer. Az élesítést követően rezgés/mozgás esetén a készülék SMS üzenetet küld az értesítési telefonszámokra. A navigáció státuszától függően egy google maps linket, vagy az utolsó elnaplózott pozíciót, vagy a navigáció hiánya esetén egy figyelmeztetést.

**Terület elhagyás/belépés „GEO-kerítés”** jelzést a készülék, a megfelelő paraméterezést követően az általunk meghatározott koordinátákra lépéskor, illetve a koordináták elhagyásakor fog küldeni. A funkció alapesetben kikapcsolt állapotban van. A bekapcsoláshoz küldje az következő üzenetet a készüléknek:

* A területre belépés figyeléséhez: **FENCE,ON,0,SZÉLESSÉG,HOSSZÚSÁG,ATERÜLETSUGARA,IN#** (pl: *FENCE,ON,0,N22.57139,E113.87710,5,IN#* ebben az esetben a terület/kör/ sugara 5 =500 méter)  
  A készülék ”**OK**” válaszüzenetet küld amennyiben a beállítás sikeres volt.
* A területről kilépés figyeléséhez: **FENCE,ON,0,SZÉLESSÉG,HOSSZÚSÁG,ATERÜLETSUGARA,OUT#**(pl.: *FENCE,ON,0,N22.57139,E113.87710,2,OUT#* ebben az esetben a terület/kör/ sugara 2 =200 méter )  
  A készülék ”**OK**” válaszüzenetet küld amennyiben a beállítás sikeres volt.
* A funkció kikapcsolásához küldje a **FENCE,OFF#** üzenetet
* A beállítások ellenőrzéséhez pedig küldje a **SEEFENCE#** üzenetet a készüléknek


**Alacsony töltöttségi szintű akkumulátor** esetén a készülék üzenetet küld a megadott telefonszámokra figyelmeztetésként.

**Hangfelügyelet/monitorozás** funkció eléréséhez hívja az engedélyezett (aktív hívószámkijelzéssel rendelkező) telefonszámok egyikéről a készüléket, és várja meg, amíg létre nem jön a kapcsolat. Ekkor a készülék beépített mikrofonja aktiválódik.

**Helyzetmeghatározás** az alábbi módokon lehetséges:

* A pontos cím lekéréséhez az engedélyezett telefonszámokról küldje a **POSITION** üzenetet a készüléknek, melyre válaszként a navigáció státuszától függően a pozíciót tartalmazó válaszüzenet érkezik. Amennyiben a navigáció nem kielégítő, akkor a készülék 2 percen keresztül megpróbálja meghatározni a pontos helyét, és csak ezt követően küld válaszüzenetet.
* Koordináta lekéréshez az engedélyezett telefonszámokról küldje a **WHERE#** üzenetet a készüléknek. Válaszként a navigáció státuszától függően a koordinátákat tartalmazó válaszüzenet érkezik. Amennyiben a navigáció nem kielégítő, akkor a készülék 2 percen keresztül megpróbálja meghatározni a pontos helyét, és csak ezt követően küld válaszüzenetet. Ha sikertelen a helyzet meghatározás, akkor egy figyelmeztetést küld (próbálja később !) válaszként.
* Google link kéréséhez az engedélyezett telefonszámokról küldje az **URL#** üzenetet a készüléknek. Válaszként a navigáció státuszától függően egy google linket tartalmazó válaszüzenet érkezik a pillanatnyi tartózkodási hellyel, vagy amennyiben a navigáció nem kielégítő, akkor a készülék 2 percen keresztül megpróbálja meghatározni a pontos helyét. Amennyiben ez nem lehetséges, akkor az utolsó elnaplózott pozíciót küldi el. Ha sikertelen a helyzet meghatározás, mert a készülék még nem navigált be soha, akkor 10 perc múlva egy figyelmeztetést küld (próbálja később) válaszként.

Az **online követés** a készülék első üzembe helyezését követően (sikeres helyzetmeghatározás esetén) a [www.cootrack.com](http://www.cootrack.com) oldalon lehetséges. A bejelentkezéshez szükséges:



666666

A készülék IMEI száma

A **gyári beállítások** visszaállításához küldje a **FACTORY#** üzenetet a készüléknek.

Az **újraindításhoz** küldje a **RESET#** üzenetet a készüléknek.

**Biztonsági előírások**

Kérjük kezelje, és ártalmatlanítsa az akkumulátort és a töltőt a nemzetközi előírásoknak megfelelően, és a környezetünkért felelősen! Ne szerelje szét, lyukassza ki , dobja tűzbe, vagy törje össze az akkumulátort vagy a készüléket.   
Csak gyártó cég által jóváhagyott, és gyártott tartozékokat használjon a készülékhez! A gyártó által nem jóváhagyott kiegészítők/tartozékok használatából eredő meghibásodásért, a használót terheli a felelősség!

**Technikai adatok**

|  |  |
| --- | --- |
| GSM működési frekvenciák/GPRS | 850/900/1800/1900Mhz/ GPRS:Class12，TCP/IP |
| GPS-vevő érzékenység | -159dB |
| Helyzetmeghatározási idő | hot: 2s, warm: 15s, cold: 38s |
| Helyzetmeghatározási pontosság | <10m |
| Működési hőmérséklet | -25 °- +60 ° |
| Működési páratartalom | 5%-95% |
| Méretek | 76.0 X 45.0 X 16.0 mm |
| Súly | 70g |
| Készenléti idő | 160 óra (maximum) |

[**http://nyomkoveto.top5.hu**](http://nyomkoveto.top5.hu)